cyanic-selkie/wikianc huggingface dataset:
ไทยแลนด์ก็อตทาเลนต์ ซีซั่นที่ 2
รอบรองชนะเลิศ 4 (4 สิงหาคม 2555)
สัปดาห์นี้ ถือเป็นครั้งแรกที่รายการไทยแลนด์ ก็อตทาเลนต์ ออกอากาศในวันเสาร์ เนื่องจากในวันอาทิตย์ที่ 5 สิงหาคม นั้น ทางไทยทีวีสีช่อง 3 จะถ่ายทอดสดการแข่งขันกีฬาโอลิมปิก 2012 จากประเทศอังกฤษ และในวันอาทิตย์ที่ 12 สิงหาคม ทางรายการจะงดออกอากาศ
รอบชิงชนะเลิศ (Grand final)
รอบชิงชนะเลิศเป็นการถ่ายทอดสดการแข่งขันของ 12 การแสดงสุดท้ายโดยกรรมการจะมีสิทธิ์ในการกดปุ่ม ปุ่มบัสเซอร์สีแดง อยู่เช่นเดิมแต่จะไม่มีการนับเสียงโหวตจากคณะกรรมการแต่อย่างใด (อย่างไรก็ดีในระหว่างการแนะนำกติกา พิธีกรได้ระบุว่ากรรมการจะไม่กดปุ่มบัสเซอร์ระหว่างการแสดง) ในฤดูกาลที่ 2 นี้สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 1 แต่จะไม่เปิดให้โหวตยาว 1 สัปดาห์แบบฤดูกาลที่ 1 โดยจะเปิดโหวตแบบปกติและยาวไปจนถึงเวลา 20:15 และจะถ่ายทอดสดประกาศผลผู้ชนะในเวลา 20:15-20:30 นาฬิกาของวันนั้นเลย
รางวัลภาพยนตร์ไทย ชมรมวิจารณ์บันเทิง ครั้งที่ 3
ลสุรางวัลภาพยนตร์ไทย ชมรมวิจารณ์บันเทิง ครั้งที่ 3 ประจำปี พ.ศ. 2535 ผู้ที่ได้รับรางวัลได้แก่
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
สำหรับผู้ได้รับรางวัลแสดงเป็น ตัวหนา สรุปจำนวนการได้รับรางวัล
4 - อนึ่งคิดถึงพอสังเขป
3 - ฝากฝันไว้เดี๋ยวจะเลี้ยวมาเอา
1 - ครั้งนี้โลกฉุดไม่อยู่, บุญตั้งไข่, สมศรี 422 อาร์, หอ หึ หึ
สรุปจำนวนการเข้าชิง
11 - ฝากฝันไว้เดี๋ยวจะเลี้ยวมาเอา
10 - เจาะเวลาหาโก๊ะ, อนึ่งคิดถึงพอสังเขป
4 - ด๊อกเตอร์ครก
2 - ครั้งนี้โลกฉุดไม่อยู่, รองต๊ะแล่บแปล๊บ
1 - ผู้ชายชื่อต้น ผู้หญิงชื่อนุช, สมศรี 422 อาร์,สะแด่วแห้ว,หอ หึ หึ
โทนส์แอนด์ไอ
โทนส์แอนด์ไอเป็นศิลปินที่ได้รับรางวัลมากที่สุดในงานมอบรางวัล แอเรียมิวสิกอะวอดส์ 2019 โดยได้รับ 4 รางวัล จากที่เข้าชิง 8 สาขา เธอออกอีพีชุด The Kids Are Coming เมื่อวันที่  30 สิงหาคม 2019 โดยขึ้นอันดับสูงสุดที่อันดับ 3 ในออสเตรเลีย และติดในสิบอันดับแรกในหลายประเทศ เธอมีผลงานอัลบัมแรกชื่อชุด Welcome to the Madhouse ออกวางขายทางแบดแบตช์เมื่อวันที่ 16 กรกฎาคม 2021 เปิดตัวที่อันดับ 1 บนแอเรียอัลบัมส์ชาร์ต มีซิงเกิลเปิดตัวชื่อ "Fly Away" ขึ้นชาร์ตอันดับ 4 ในออสเตรเลียและอันดับ 11 ในสหราชอาณาจักร
อนิรุทธ จันทะวงษ์
ชีวิตส่วนตัว
พลตำรวจตรี อนิรุทธ จันทะวงษ์ เป็นบุตรของสวัสดิ์ จันทะวงษ์ และเทียน จันทะวงษ์ นอกจากนี้ พลตำรวจตรี อนิรุทธ มีคู่สมรสชื่อผ่องศรี จันทะวงษ์ และลูกสาวชื่อพัทธนันท์ จันทะวงษ์ (ชื่อเล่น: น้ำขิง)
การเสียชีวิต
วันที่ 14 กันยายน พ.ศ. 2560 ได้เกิดเหตุระเบิดซ้ำซ้อนที่อำเภอยะหา จังหวัดยะลา อนิรุทธเข้าทำการช่วยเหลือเพื่อน ๆ จากระเบิดลูกแรก ทว่า เกิดการระเบิดลูกที่ 2 ขึ้น ส่งผลให้เขาอาการสาหัสและรับการนำตัวส่งโรงพยาบาล ก่อนที่จะเสียชีวิตในเวลาต่อมา
ทั้งนี้ การเสียชีวิตของเขาได้รับการเผยแพร่ผ่านหน้าเว็บไซต์ที่มีผู้ติดตามกว่า 1 แสนราย
วันที่ 18 กันยายน พ.ศ. 2560 มีพิธีพระราชทานเพลิงศพ ณ วัดศรีโสภณ ตำบลน้ำแคม อำเภอท่าลี่ จังหวัดเลย
สิ่งสืบเนื่อง
ภายหลังจากการเสียชีวิต ได้มีการเปิดเผยถึงโพสต์ข้อความของเขาในกลุ่มเฟซบุ๊ก เกี่ยวกับการขอรับบริจาคไฟฉายแรงสูงที่ขาดแคลน เพื่อปฏิบัติหน้าที่ในเหตุการณ์ความไม่สงบในชายแดนภาคใต้ของประเทศไทย โดยได้รับการเผยแพร่ผ่านสังคมออนไลน์อย่างกว้างขวาง รวมถึงมีการเปรียบเทียบต่อการจัดสรรงบประมาณด้านต่าง ๆ
จากการเสียชีวิตของเขา ได้มีผู้ส่งข้อความแสดงความเสียใจเป็นจำนวนมาก ตลอดจนได้รับพระราชทานพวงมาลาหลวงจากพระบาทสมเด็จพระวชิรเกล้าเจ้าอยู่หัว และพระบรมวงศานุวงศ์ รวมถึงมีพิธีพระราชทานเพลิงศพ และปูนบำเหน็จจากสำนักงานตำรวจแห่งชาติ อีกทั้งได้รับการเลื่อนยศจากดาบตำรวจ เป็นพลตำรวจตรี
เชิงอรรถ
<references group="หมายเหตุ" />
ขั้นตอนวิธีออนไลน์
ในวิทยาการคอมพิวเตอร์ ขั้นตอนวิธีออนไลน์ (online algorithm) เป็นขั้นตอนวิธีที่สามารถประมวลผลข้อมูลนำเข้าที่ค่อย ๆ ส่งมาเรื่อย ๆ ได้ ซึ่งแตกต่างจากขั้นตอนวิธีออฟไลน์ (offline algorithm) ซึ่งต้องรอให้รับข้อมูลนำเข้าให้หมดเสียก่อนถึงจะเริ่มประมวลผลได้ ตัวอย่างเช่นสำหรับปัญหาการเรียงข้อมูลนั้น การเรียงลำดับแบบเลือก (ขั้นตอนวิธีออฟไลน์) จะต้องรอรับข้อมูลนำเข้าให้หมดเสียก่อน จากนั้นจึงเริ่มค่อยเริ่มขั้นตอนวิธี ซึ่งจะแตกต่างจากการเรียงลำดับแบบแทรก (ขั้นตอนวิธีออนไลน์) ซึ่งสามารถนำข้อมูลตัวถัดไปที่อ่านจากข้อมูลนำเข้ามาทำการเรียงลำดับได้เลย
เนื่องจากระหว่างการดำเนินการขั้นตอนวิธีออนไลน์จะไม่รู้ข้อมูลนำเข้าทั้งหมด ขั้นตอนวิธีออนไลน์จึงจะต้องตัดสินใจการเลือกบางอย่างซึ่งหากเลือกผิดอาจทำให้คำตอบไม่ดีที่สุดได้ การศึกษาขั้นตอนวิธีออนไลน์จึงมุ่งเน้นไปที่การตัดสินใจของตัวขั้นตอนวิธีเพื่อให้ผลลัพธ์ออกมาดีที่สุดเท่าที่จะเป็นไปได้
มหาวิทยาลัยนิวยอร์ก (แก้ความกำกวม)
มหาวิทยาลัยนิวยอร์ก อาจหมายถึง
ปวยร์โตรีโกในโอลิมปิกเยาวชนฤดูร้อน 2018
ประเทศปวยร์โตรีโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติปวยร์โตรีโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 22 คน ใน 10 ชนิดกีฬา ผลการแข่งขันครั้งนี้ประเทศปวยร์โตรีโกได้รับเหรียญรางวัลแบ่งเป็น 0 เหรียญทอง 1 เหรียญเงิน และ 2 เหรียญทองแดง รวมทั้งหมด 3 เหรียญ
เหงียน เถ หลก
เหงียน เถ หลก (Nguyễn Thế Lộc) เป็นนักฟันดาบสากลชาวเวียดนาม เขาเข้าร่วมในประเภทกระบี่บุคคลในกีฬาโอลิมปิกฤดูร้อน 1964 และ1968
อ้างอิง
1935
โมฮาเหม็ด นาซีร์
ดาตุก หัจญี โมฮาเหม็ด บิน นาซีร์ (Jawi: محمد بن ناصر) 1 มกราคม ค.ศ. 1916 – 21 กุมภาพันธ์ ค.ศ. 1997)  เป็นนักการเมืองชาวมาเลเซีย  เป็นคณะรัฐมนตรีในรัฐกลันตัน ตั้งแต่ปี ค.ศ. 1973 จนถึงปี ค.ศ. 1978
ฮอกกี้น้ำแข็ง
ฮอกกี้น้ำแข็ง หรือ ไอซ์ฮอกกี้ (Ice hockey) เป็นกีฬาประเภททีมที่เล่นบนพื้นน้ำแข็ง ที่ใช้ความเร็วและกำลังในการเล่น ฮอกกี้น้ำแข็งเป็นกีฬาที่ได้รับความนิยมมากในแทบที่มีความหนาวเย็นตามธรรมชาติ ที่มีน้ำแข็งเกาะอย่างเช่น ประเทศแคนาดา อเมริกาเหนือ แถบสแกนดิเนเวียและรัสเซีย ต่อมาสามารถเล่นภายในอาคารจากลานเล่นสเก็ตน้ำแข็งเทียมได้ และยังเป็นกีฬาของนักกีฬาสมัครเล่นในเมืองใหญ่อย่าง เมืองที่เป็นเจ้าภาพจัด National Hockey League (NHL) หรือเป็นกีฬาอาชีพของลีกอาชีพ มีลีกใหญ่ สำคัญ 4 ลีกคือ North American professional sports, และ NHL ที่เป็นระดับสูงสุด และ Canadian Women's Hockey League (CWHL) และ Western Women's Hockey League (WWHL) ซึ่งถือว่าเป็นระดับสูงสุดของฮอกกี้น้ำแข็งสตรี นอกจานี้ยังเป็นกีฬาฤดูหนาวอย่างเป็นทางการของแคนาดา
มีสมาชิก 66 ประเทศที่เป็นสมาชิกกับ สหพันธ์ฮอกกี้น้ำแข็งนานาชาติ (International Ice Hockey Federation, (IIHF)) แต่ประเทศอย่าง แคนาดา ,เช็กเกีย, ฟินแลนด์, รัสเซีย, สโลวาเกีย, สวีเดน และสหรัฐอเมริกา ที่ได้ที่ 1 ที่ 2 ที่ 3 ในการแข่ง IIHF World Championships มากที่สุด และจากแข่งขันโอลิมปิก 63 เหรียญประเภทผู้ชาย ตั้งแต่ปี 1920 มีเพียง 6 ครั้งเท่านั้นที่ประเทศที่ได้รับเหรียญไม่ใช่ประเทศดังกล่าว และหากไม่นับอดีตประเทศอย่าง เชโกสโลวาเกียหรือสหภาพโซเวียตแล้ว มีเพียง 1 เหรียญจาก 6 ครั้งที่ได้เหนือเหรียญทองแดง
อ้างอิง
Hociȝ
เยื่อหุ้มเมล็ด
เยื่อหุ้มเมล็ด (aril, arillus) เป็นส่วนที่เจริญเติบโตเป็นพิเศษจากก้านเมล็ด (หรือขั้วเมล็ด) ที่ปกคลุมหรือเชื่อมติดกับเมล็ด เป็นสิ่งที่กลายเป็นรยางค์หรือสิ่งห่อหุ้มเมล็ดที่หนาในพืชดอก เช่น ส่วนที่รับประทานได้ของมังคุดและผลทับทิม
นอร์แบร์ท ไวเซอร์
นอร์แบร์ท ไวเซอร์ (Norbert Weisser; เกิดวันที่ 9 กรกฎาคม พ.ศ. 2489) เป็นนักแสดงชายชาวเยอรมัน นอร์แบร์ทได้ย้ายไปลอสแอนเจลิสเมื่อ พ.ศ. 2509 ก่อนจะได้เข้าวงการการแสดง เขามีบทบาทและแสดงละครหรือภาพยนตร์หลายเรื่อง เขาร่วมงานกับสตีเวน สปีลเบิร์ก บ่อยครั้ง หรือแม้แต่อลัน พาร์กเกอร์ เขาก็ยังเคยแสดงให้มาแล้ว
เยื่อหุ้มเมล็ด
เยื่อหุ้มเมล็ดสร้างโครงสร้างคล้ายกับผลไม้หรือที่เรียกว่าผลเทียม ผลเทียมพบในพืชดอกมากมายหลายชนิด และที่สามารถรับประทานได้ เช่น ลำไย ลิ้นจี่ เป็นต้น ผลแอ็กคี (ackee) มีการพัฒนาเยื่อหุ้มเมล็ดอย่างมากจนล้อมรอบเมล็ดแทนที่ผนังผล เยื่อหุ้มเมล็ดสามารถพบได้ในพืชเมล็ดเปลือยสองสามชนิด อย่างต้นยิว ญาติของพืชตระกูลสน แทนที่จะมีโคนเป็นเนื้อไม้อย่างพืชเมล็ดเปลือยส่วนมาก โครงสร้างระบบสืบพันธุ์ของต้นยิวกับประกอบด้วยเมล็ดหนึ่งเมล็ดที่ล้อมรอบได้ด้วยเนื้อคล้ายถ้วยปกคลุมอยู่ การค้นพบนี้มาจากการเปลี่ยนแปลงเกล็ดโคนอย่างมาก
นอร์แบร์ท ไวเซอร์
ต่อมาเขาปรากฏตัวในโรงภาพยนตร์หลายแห่งทั่วสหรัฐรวมถึง ละครบรอดเวย์ ซึ่งเขาแสดงร่วมกับ เอ็ด แฮร์ริส และดาเนียล แมสซีย์ ในเรื่อง Ronald Harwood's Taking Sides ที่โรงละคร Brooks
รางวัลพระราชทานพระสุรัสวดี ครั้งที่ 16 ประจำปี พ.ศ. 2535
'''รางวัลพระราชทานพระสุรัสวดี ครั้งที่ 16 ประจำปี พ.ศ. 2535''' ผู้ได้รับรางวัลได้แก่
สหพันธ์สกีนานาชาติ
สหพันธ์สกีนานาชาติ (Fédération internationale de ski; FIS; International Ski Federation) เป็นหน่วยงานระดับนานาชาติสูงสุดที่กำกับดูแลการเล่นสกีและสโนว์บอร์ด ก่อตั้งขึ้นเมื่อวันที่ 2 กุมภาพันธ์ พ.ศ. 2467 ในเมืองชามอนี ประเทศฝรั่งเศส เอฟไอเอสรับผิดชอบด้านกีฬาโอลิมปิกฤดูหนาวของการเล่นสกีลงเขา สกีข้ามทุ่ง สกีกระโดดไกล สกีนอร์ดิกผสม สกีลีลา และสโนว์บอร์ด สหพันธ์สกีนานาชาติยังรับผิดชอบในการกำหนดกฎการแข่งขันระหว่างประเทศ ปัจจุบันองค์กรมีสมาชิกสมาคมสกีแห่งชาติ 118 สมาคมและตั้งอยู่ในเมืองโอเบอร์โฮเฟินอัมทูเนอร์เซ ประเทศสวิตเซอร์แลนด์
พันธมิตรทางทหาร
พันธมิตรทางทหารสามารถจำแนกได้เป็นข้อตกลงในการป้องกัน, ข้อตกลงและการกระทำที่ไม่ใช่การรุกราน
ลักษณะ
พันธมิตรทางทหารเกี่ยวข้องกับระบบรักษาความปลอดภัยแบบรวม แต่อาจแตกต่างกันไปตามธรรมชาติ บันทึกข้อตกลงต้น 1950S จากกระทรวงการต่างประเทศสหรัฐ อธิบายความแตกต่างโดยบอกว่าประวัติศาสตร์พันธมิตร : "ได้รับการออกแบบมาเพื่อพัฒนาความสนใจของฝ่ายต่างชาติชาตินิยมและให้ร่วมกันดำเนินการทางทหารหากฝ่ายหนึ่งในการแสวงหาวัตถุประสงค์ดังกล่าวกลายเป็น เกี่ยวข้องกับสงคราม" ในขณะที่ข้อตกลงการรักษาความปลอดภัยร่วมกัน "ไม่มีการควบคุมใด ๆ แต่เป็นการกระทำเพียงเพื่อต่อต้านการรุกรานเท่านั้น แต่จะพยายามไม่ให้มีอิทธิพลต่อ 'ดุลแห่งอำนาจ' ที่ขยับ แต่เพื่อสร้างความสมดุลของหลักการ" "
แอนดี อี
แอนดี้ อี หรือชื่อจริงว่า อี ซ็อน-โฮ (เกิด 21 มกราคม ค.ศ. 1981) เป็นแร็ปเปอร์ นักร้อง นักแสดงชาวเกาหลีใต้ และเป็นสมาชิกของชินฮวา
จบการศึกษาจากมหาวิทยาลัยฮันกุก (Hankuk University of Foreign Studies)
ศาสนาในมาเก๊า
ศาสนาในมาเก๊า ส่วนใหญ่ประชากรในมาเก๊านับถือศาสนาพื้นบ้านจีนและศาสนาพุทธ ก่อนหน้านี้ในยุคอาณานิคมโปรตุเกส (พ.ศ. 2100–2542) ศาสนาคริสต์นิกายโรมันคาทอลิกเฟื่องฟูมากจนเป็นศาสนาหลักที่โดดเด่น แต่ปัจจุบันกลับลดความสำคัญลงไป
จากการสำรวจสำมะโนครัวประชากร พ.ศ. 2534 พบว่านับถือศาสนาพุทธร้อยละ 16.8 นับถือศาสนาคริสต์นิกายโรมันคาทอลิกร้อยละ 6.7 และศาสนาอื่น ๆ หรือไม่นับถือศาสนาร้อยละ 61 ส่วนการสำรวจใน พ.ศ. 2542 พบว่านับถือศาสนาพื้นบ้านจีนร้อยละ 49 ศาสนาพุทธร้อยละ 11 และศาสนาคริสต์ลดลงเหลือร้อยละ 3 การสำรวจครั้งนี้ยังพบว่าประชากรมากกว่าสองในสามไปศาสนสถานเพียงครั้งคราว และการสำรวจสำมะโนครัวประชากรใน พ.ศ. 2548, 2550 และ 2552 พบว่านับถือศาสนาพื้นบ้านจีนร้อยละ 30 ศาสนาพุทธหรือลัทธิเต๋าร้อยละ 10 และศาสนาคริสต์ร้อยละ 5 นอกนั้นไม่นับถือศาสนา
ส่วนสำนักวิจัยพิวรายงานสถิติเมื่อ พ.ศ. 2554 พบว่าประชากรส่วนใหญ่นับถือศาสนาพื้นบ้านจีนร้อยละ 58.9 ศาสนาพุทธร้อยละ 17.3 ไม่นับถือศาสนาร้อยละ 15.4 ศาสนาคริสต์ร้อยละ 7.2 ศาสนาอิสลามร้อยละ 0.2 และศาสนาอื่น ๆ ร้อยละ 1 ขณะที่สำนักข้อมูลรัฐการมาเก๊ารายงานสถิติเมื่อ พ.ศ. 2555 ระบุว่า ประชากรส่วนใหญ่นับถือศาสนาพุทธร้อยละ 80 ศาสนาคริสต์ร้อยละ 6.7 และศาสนาอื่น ๆ ร้อยละ 13.7
อำเภอคาซูโนะ
อำเภอคาซูโนะ เป็นอำเภอในจังหวัดอากิตะ ประเทศญี่ปุ่น อำเภอคาซูโนะมีประชากรประมาณ 5,749 คน (ณ เดือนมิถุนายน 2013) มีพื้นที่ 201.95 ตารางกิโลเมตร อําเภอนี้ประกอบด้วยเมืองโคซากะเพียงเมืองเดียว ในอดีตนครคาซูโนะทั้งหมดเคยเป็นส่วนหนึ่งของอำเภอคาซูโนะ
Gammaroporeia
สปีชีส์นี้พบในอเมริกาตะวันตก
วิทยาสัตว์เลื้อยคลานและสัตว์สะเทินน้ำสะเทินบก
วิทยาสัตว์เลื้อยคลานและสัตว์สะเทินน้ำสะเทินบก (Herpetology) เป็นสัตววิทยาแขนงหนึ่ง ที่ศึกษาโดยเฉพาะกับสัตว์เลื้อยคลานและสัตว์สะเทินน้ำสะเทินบก อาทิ เต่า, ตะพาบ, จระเข้, กิ้งก่า, จิ้งจก, ตุ๊กแก, งู, กบ, คางคก, ซาลาแมนเดอร์, ทัวทารา
รูกกีบีบี
รูกกี บีบี (Rookie BB) เป็นกลุ่มศิลปินบอยแบนด์หน้าใหม่จาก เครือ อาร์เอส ฯ มีสมาชิกทั้งหมด 3 คน ประกอบไปด้วย เอี๊ยง อาร์ม และป๊อบ Boy Band ที่เกิดจากการรวมตัวกันของ 3 หนุ่ม 3 สไตล์ มาพร้อมกับความสดใส ขี้เล่น เป็นกันเอง และรอยยิ้มที่ใครเห็นเป็นต้องใจละลาย ปัจจุบัน  ได้พักงานเพลง  แยกกันทำงานของตนเอง
ผลงานเพลง
<td width="50%">
วิทยาสัตว์เลื้อยคลานและสัตว์สะเทินน้ำสะเทินบก
สำหรับ ผู้ที่จะเป็นนักวิทยาสัตว์เลื้อยคลานและสัตว์สะเทินน้ำสะเทินบกได้นั้นต้องมีภูมิหลังการศึกษาวิทยาศาสตร์และคณิตศาสตร์อย่างดีเยี่ยม มีสถาบันการศึกษาเพียงไม่กี่แห่งเท่านั้นที่เปิดสอนศาสตร์แขนงนี้
สำหรับในประเทศไทยแล้ว การเปิดสอนศาสตร์แขนงนี้ในสถาบันการศึกษาโดยตรงยังไม่มี แต่จะอยู่ในภาควิชาต่าง ๆ ที่เกี่ยวข้อง อาทิ ภาควิชาสัตววิทยา คณะวิทยาศาสตร์ มหาวิทยาลัยเกษตรศาสตร์ เป็นต้น และมีผู้นิยมชมชอบและเชี่ยวชาญอยู่จำนวนไม่น้อย เช่น ผู้ที่นิยมการเลี้ยงสัตว์แปลก ๆ หรือ ผู้ที่ทำงานด้านนี้ในทางวิชาการ อาทิ น.อ.(พิเศษ) วิโรจน์ นุตพันธุ์, จารุจินต์ นภีตะภัฏ, ธัญญา จั่นอาจ, วีรยุทธ์ เลาหะจินดา เป็นต้น
เฮนรี แอดดิงตัน ไวเคานต์ซิดมัธที่ 1
เฮนรี แอดดิงตัน ไวเคานต์ซิดมัธที่ 1 (Henry Addington, 1st Viscount Sidmouth) เป็นนักการเมืองและรัฐบุรุษชาวอังกฤษ ดำรงตำแหน่งนายกรัฐมนตรีควบรัฐมนตรีคลังระหว่าง ค.ศ. 1801 ถึง 1804 ในสมัยของเขาได้มีการลงนามในสนธิสัญญาอาเมียงกับฝรั่งเศสในค.ศ. 1802 ซึ่งยุติสงครามปฏิวัติฝรั่งเศส อย่างไรก็ตาม สงครามกับฝรั่งเศสก็ได้ปะทุขึ้นอีกครั้งเพียงหนึ่งปีให้หลัง สหราชอาณาจักรได้ประกาศสงครามต่อฝรั่งเศสอีกครั้งในต้นปี ค.ศ. 1803 อย่างไรก็ตาม สหราชอาณาจักรซึ่งอยู่ในสภาวะถังแตกและไร้พันธมิตรได้แต่เป็นฝ่ายตั้งรับ เขาพยายามเจรจากับรัสเซีย, ออสเตรีย และ ปรัสเซีย ในการต่อต้านนโปเลียน
การที่ประเทศอยู่ในสภาวะถังแตกและไร้พันธมิตรในสงครามทำให้เขาถูกกดดันจากวิลเลียม พิตต์ให้ลาออกจากตำแหน่ง และพิตต์ก็กลายเป็นนายกฯคนต่อไป อย่างไรก็ตาม สัมพันธมิตรที่สามซึ่งประกอบด้วยสหราชอาณาจักร, รัสเซีย, ออสเตรีย และปรัสเซีย ได้ถือกำเนิดขึ้นไม่นานหลังที่เขาพ้นจากตำแหน่ง
เฮนรี แอดดิงตัน เป็นบุตรของแอนโทนี แอดดิงตัน นักฟิสิกส์ที่มีชื่อเสียง กับนางแมรี ไฮลีย์ จากตำแหน่งหน้าที่การงานของบิดาทำให้เขาเป็นเพื่อนกับวิลเลียม พิตต์ ตั้งแต่สมัยเยาวัย
17571844
Gammaracanthus
Gammaracanthus เป็นสกุลของสัตว์พวกกุ้งกั้งปูที่อยู่ในวงศ์ Gammaracanthidae.
สปีชีส์ของสกุลนี้พบในยุโรปและอเมริกาเหนือ
สปีชีส์ในสกุล ได้แก่:
กีฬาระบำใต้น้ำในโอลิมปิกฤดูร้อน 2004 – ทีมหญิง
กีฬาระบำใต้น้ำในโอลิมปิกฤดูร้อน 2004 ประเภททีมหญิง แข่งขันที่กรุงเอเธนส์ ประเทศกรีซ รอบชิงชนะเลิศจัดขึ้นในวันที่ 27 สิงหาคม ค.ศ. 2004
เรโทรเกมมิ่ง
เรโทรเกมมิ่ง (Retrogaming) คือการเล่นหรือเก็บรักษาวิดีโอเกม เกมคอนโซล หรือคอมพิวเตอร์เก่าหรือหยุดพัฒนาแล้ว เพื่อความคิดถึงหรือการเก็บรักษา
เรโทรเกมมิ่งเกิดขึ้นมาตั้งแต่สมัยแรก ๆ ของวิดีโอเกม แต่เริ่มเป็นที่รู้จักโดยอินเตอร์เน็ตและเทคโนโลยีอีมูเลเตอร์ ยังมีการถกเถียงกันเกี่ยวกับเหตุผลที่ผู้เล่นสนใจเรโทรเกมมิ่งเพราะความคิดถึงจากยุคที่เปลี่ยนไป ความคิดที่ว่าเกมเรโทรมีความดั้งเดิมและความคิดริเริ่มมากกว่า และเกมมีความเรียบง่ายและใช้เวลาเล่นน้อยกว่าเกมในยุคปัจจุบัน
เรโทรเกมมิ่งวินเทจ
เรโทรเกมมิ่งวินเทจคือการที่ผู้เล่นเก็ยฮาร์ดแวร์ ตลับเกม หรือแผ่นซีดีดั้งเดิมตั้งแต่วันที่ออกขาย สิ่งของพวกนี้อาจหายากและมีราคาแพง ทำให้วิดีโอเกมพวกนี้เข้าถึงได้ยาก อย่างไรก็ตามวิดีโอเกมพวกนี้จำนวนมากจะขายในราคาที่น้อยกว่าราคาวางขาย
การเป็นที่รู้จักของเรโทรเกมมิ่งวินเทจทำให้มีการค้าขายเกมเรโทรละเมิดลิขสิทธิ์ ซึ่งส่วนใหญ่จะนับว่าไม่มีค่าในการเก็บไว้ต่างจากตลับหรือแผ่นดั้งเดิม
เรโทรเกมมิ่งโดยใช้อีมูเลเตอร์
เรโทรเกมมิ่งโดยใช้อีมูเลเตอร์คือการเล่นเกมเก่าบนฮาร์ดแวร์ใหม่โดยการจำลองโดยใช้อีมูเลเตอร์ ทำให้ไม่จำเป็นต้องเก็บเกมดั้งเดิมหรือคอนโซลเก่า รอมหรือหน่วยความจำอ่านอย่างเดียวมักนำมาจากแผ่นหรือตลับเกมดั้งเดิมหรือบุคคลที่สาม มักแจกจ่ายโดยใช้เว็บไซต์แชร์ไฟล์และเล่นบนอีมูเลเตอร์บนฮาร์ดแวร์ปัจจุบัน มักขายรวมกันซึ่งประกอบไปด้วยหลากหลายเกมบนซอฟท์แวร์อีมูเลเตอร์ เนื่องจากการใช้อีมูเลเตอร์เข้าถึงง่ายกว่าแบบอื่น ๆ ทำให้งานอดิเรกนี้เป็นที่รู้จักมากขึ้น
เรโทรเกมมิ่งพอร์ต
การรีโทรเกมแบบพอร์ตนั้นเกี่ยวข้องกับเกมเก่าที่เล่นบนระบบใหม่ เช่นเดียวกับการใช้อีมูเลเตอร์ สิ่งที่แตกต่างกันคือเกมถูกเขียนใหม่สำหรับระบบใหม่และไม่ใช้ไฟล์ ROM ดั้งเดิม เกมพอร์ตสามารถหาได้จากคอลเลกชั่นอย่างเป็นทางการ ดาวน์โหลดบนคอนโซล และระบบพลักแอนด์เพลย์ เรโทรเกมมิ่งพอร์ตนั้นค่อนข้างหายาก เนื่องจากการใช้อีมูเลเตอร์เป็นวิธีที่ง่ายและแม่นยำกว่ามากในการเล่นเรโทรบนฮาร์ดแวร์สมัยใหม่
Exoedicerotidae
Exoedicerotidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
ศิลปะพะเยา
นิยาม
ศิลปะพะเยาได้รับการกล่าวถึงครั้งแรกโดยหม่อมเจ้าสุภัทรดิศ ดิศกุล โดยทรงจัดว่าศิลปะพะเยาเป็นตอนปลายของศิลปะเชียงแสนรุ่นหลัง อายุราวพุทธศตวรรษที่ 21–22
จากงานวิจัยเรื่อง "พระพุทธรูปหินทรายสกุลช่างพะเยา" ของศักดิ์ชัย สายสิงห์ ระบุว่าสกุลช่างพะเยาเริ่มสร้างงานศิลปกรรมตั้งแต่ราวพุทธศตวรรษที่ 19 เป็นต้นมา จนถึงช่วงครึ่งแรกของพุทธศตวรรษที่ 24 โดยในยุคแรกสร้างตามแบบพระสิงห์โดยใช้วัสดุเป็นหินทราย ต่อมาได้รับอิทธิพลสกุลช่างสุโขทัยเข้ามา โดยได้พัฒนาจนมีรูปแบบเฉพาะตัวในช่วงกลางพุทธศตวรรษที่ 21 คงดำรงไว้จนถึงช่วงครึ่งแรกของพุทธศตวรรษที่ 22 แล้วจึงเสื่อมโทรมลง
น.ณ. ปากน้ำ กำหนดอายุพระพุทธรูปหินทรายสกุลช่างพะเยาว่า ร่วมสมัยกับพระพุทธรูปหินทรายในสมัยอยุธยา สุพรรณบุรีและลพบุรี
ลักษณะ
พระพุทธรูปหินทรายสกุลช่างพะเยามีเอกลักษณ์คือ ทำพระพุทธรูปที่มีเม็ดพระศกมีลักษณะเป็นตารางสี่เหลี่ยมมีส่วนยอดเรียวแหลม เป็นลักษณะเฉพาะที่เกิดขึ้นเพราะวัสดุหินทรายซึ่งไม่สามารถสลักเป็นขมวดวงก้นหอยได้ ส่วนประกอบของพระพักตร์ ได้แก่ พระขนง พระนาสิก เชื่อมต่อกันเป็นสันนูน ไม่นิยมทำไรพระศก มุมพระโอษฐ์ทั้งสองข้างตวัดขึ้นสูง พระวรกายโปร่ง เพรียว มักทำประทับขัดสมาธิราบ ปางมารวิชัย พระพุทธรูปปางสมาธิ หรือพระพุทธรูปทรงเครื่องพบหลักฐานไม่มากนัก
ถนนนิตโย
ถนนนิตโย หรือ ทางหลวงแผ่นดินหมายเลข 22 สายอุดรธานี–นครพนม เป็นทางหลวงแผ่นดินแนวตะวันตก–ตะวันออก เชื่อมต่อจังหวัดอุดรธานี จังหวัดสกลนคร และจังหวัดนครพนมเข้าด้วยกัน มีระยะทางประมาณ 240.746 กิโลเมตร และเป็นส่วนหนึ่งของทางหลวงเอเชียสาย 15
รายละเอียดของเส้นทาง
ถนนนิตโยเดิมมีชื่อเรียกว่า "ทางหลวงแผ่นดินสายอุดรธานี-ธาตุนาเวง-นครพนม" ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่นายโสภณ นิตตะโย อดีตนายช่างกำกับแขวงการทางชุมแพ
แต่เดิมทางหลวงแผ่นดินหมายเลข 22 เป็นถนนขนาด 2 ช่องจราจรเท่านั้น โดยได้เริ่มขยายเป็น 4 ช่องจราจรในช่วงอำเภอเมืองอุดรธานีถึงอำเภอหนองหาน, อำเภอพรรณานิคมถึงบ้านท่าแร่ อำเภอเมืองสกลนคร และช่วงท่าอากาศยานนครพนมถึงอำเภอเมืองนครพนม ต่อมาช่วงอำเภอพังโคนถึงอำเภอพรรณานิคมได้รับการขยายเป็นช่วงแรก และช่วงอำเภอหนองหานถึงอำเภอพังโคน และช่วงบ้านท่าแร่ถึงท่าอากาศยานนครพนมได้รับการขยายจนแล้วเสร็จตลอดสายในปี พ.ศ. 2564
Endevouridae
Endevouridae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
แยกพระโขนง
แยกพระโขนง (Phra Khanong Intersection) เป็นทางแยกหนึ่งในกรุงเทพมหานคร ตั้งอยู่ในพื้นที่แขวงพระโขนง เขตคลองเตย กรุงเทพมหานคร เป็นแยกที่เป็นจุดตัดกันระหว่างถนนสุขุมวิท ถนนพระรามที่ 4 และถนนสุขุมวิท 71 (ปรีดี พนมยงค์)
เคอร์วิมิเตอร์
เคอร์วิมิเตอร์ (curvimeter, opisometer, meilograph) หรือ เครื่องวัดระยะทางในแผนที่ (map measurer) เป็นเครื่องมือที่ใช้ในการวัดระยะทางหรือความยาวของเส้นในแผนที่
แยกพระโขนง
แยกพระโขนงมีลักษณะเป็นสามแยกซ้อนกัน 2 ส่วน ประกอบด้วยส่วนที่ถนนสุขุมวิทตัดกับถนนพระรามที่ 4 และถนนสุขุมวิทตัดกับถนนสุขุมวิท 71 (ปรีดี พนมยงค์)
เคอร์วิมิเตอร์
เคอร์วิมิเตอร์ประกอบไปด้วยล้อขนาดเล็กบริเวณปลายด้ามจับด้านล่างและมีหน้าปัดบอกค่าบริเวณกลางด้ามจับ วิธีใช้คือใช้ล้อวิ่งไปตามเส้นตรง เส้นโค้งในแผนที่เพื่อวัดความยาวของเส้น เครื่องมือนี้ถูกใช้กันมากในการวัด เส้นถนน แม่น้ำ และเส้นอื่น ๆ ที่ปรากฏบนแผนที่ ทั้งนี้เคอร์วิมิเตอร์ยังสามารถบอกเป็นค่าได้ทั้ง เซนติเมตร เมตร กิโลเมตร ไมล์และอื่น ๆ
แยกพระโขนง
อ้างอิง
<references group="" responsive="">
จิ้งจอกแร็กคูน
จิ้งจอกแร็กคูน (raccoon dog) เป็นสัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า Nyctereutes procyonoides อยู่ในวงศ์ Canidae อันเป็นวงศ์เดียวกับสุนัข  จัดเป็นสิ่งมีชีวิตชนิดเดียวในสกุล Nyctereutes ที่ยังดำรงสายพันธุ์อยู่
ลักษณะและพฤติกรรม
มีรูปร่างหน้าตาคล้ายแร็กคูนที่มีขนาดใหญ่ ขนตามลำตัวค่อนข้างยาว มีสีเทาเข้ม ลักษณะเด่นคือ มีสีดำคาดที่หน้าดูคล้ายหน้ากาก มีแถบสีน้ำตาลปนดำพาดจากไหล่ถึงขาหน้า ขนหางค่อนข้างยาวและฟูดูคล้ายหางของกระรอก บริเวณปลายหางมีสีดำ มีความยาวลำตัวและหัว 50-60 เซนติเมตร ความยาวหาง 18 เซนติเมตร น้ำหนัก 7.5 กิโลกรัม มีการกระจายพันธุ์กว้างขวาง โดยพบตั้งแต่ทวีปยุโรป, รัสเซีย, ภาคตะวันออกของจีน, ญี่ปุ่น และตอนเหนือของเวียดนาม โดยมักอาศัยอยู่ตามป่าที่มีแหล่งน้ำหรือบริเวณหุบเขา มีพฤติกรรมในการรวมฝูงเป็นครอบครัวแบบผัวเดียวเมียเดียว อาหารหลักได้แก่ ผลไม้, แมลง และสัตว์ฟันแทะขนาดเล็ก นก และไข่นก มักออกหากินในเวลากลางคืน และมีพฤติกรรมที่แปลก คือ ไม่ค่อยกระดิกหางเหมือนสัตว์ชนิดอื่น ๆ
ชนิดย่อย
จิ้งจอกแร็กคูน มีชนิดย่อยทั้งหมด 6 ชนิด ได้แก่
เจ้าไชยสงคราม (สมพมิตร ณ เชียงใหม่)
นายพันตำรวจเอก เจ้าไชยสงคราม นามเดิม เจ้าสมพมิตร ณ เชียงใหม่ (พ.ศ. 2403 - พ.ศ. 2473) เป็นเจ้านายฝ่ายเหนือผู้สืบสายโลหิตจากพระยาธรรมลังกา เจ้าผู้ครองนครเชียงใหม่ องค์ที่ 2 และดำรงตำแหน่งผู้บัญชาการตำรวจมณฑลพายัพ
พระประวัติ
เจ้าไชยสงคราม หรือ เจ้าสมพมิตร ณ เชียงใหม่  เกิดปี พ.ศ. 2408 เป็นโอรสในเจ้าน้อยรศ ณ เชียงใหม่ (โอรสในเจ้าอุปราช (หน่อคำ ณ เชียงใหม่), เจ้าอุปราชนครเชียงใหม่ และเจ้าหญิงบุนนาค) กับ เจ้าเอื้องผึ้ง ณ เชียงใหม่
เจ้าไชยสงคราม สืบเชื้อสายโดยตรงจากพระยาธรรมลังกา เจ้าผู้ครองนครเชียงใหม่องค์ที่ 2 และพระยาคำฟั่น เจ้าผู้ครองนครเชียงใหม่องค์ที่ 3 และมีศักดิ์เป็นราชปนัดดา (เหลน-ปู่ทวด) ในพระเจ้ามโหตรประเทศ เจ้าผู้ครองนครเชียงใหม่องค์ที่ 5
การปฏิบัติภารกิจ
เจ้าไชยสงคราม ได้รับฉายาว่าเป็น "มือปราบแห่งเวียงพิงค์" เป็นเจ้านายผู้มีบทบาทสำคัญในการปราบปรามโจรผู้ร้ายในมณฑลฝ่ายเหนือและรับราชการสนองพระเดชพระคุณถวายความปลอดภัยแก่เจ้าอินทวโรรสสุริยวงษ์ เจ้าผู้ครองนครเชียงใหม่ องค์ที่ 8 และ เจ้าแก้วนวรัฐ เจ้าผู้ครองนครเชียงใหม่องค์ที่ 9 ตลอดสองรัชสมัย
เจ้าไชยสงคราม ได้รับความไว้วางพระทัยจากเจ้าแก้วนวรัฐและเจ้านายฝ่ายเหนือ ให้ปฏิบัติหน้าที่ควาญช้างพระที่นั่งและถวายความปลอดภัยแก่พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี ในคราวเสด็จพระราชดำเนินประพาสหัวเมืองฝ่ายเหนือ และจากการปฏิบัติภารกิจรับใช้สนองเบื้องพระยุคลบาทดังกล่าว เป็นที่ต้องพระราชหฤทัยในพระบาทสมเด็จพระปกเกล้าเจ้าอยู่หัวยิ่งนัก ต่อมาจึงมีพระมหากรุณาธิคุณโปรดเกล้าฯ รับโอรสของเจ้าไชยสงคราม ไว้ในพระบรมราชูปถัมภ์ ให้ได้รับการศึกษาในกรุงเทพมหานคร โดยโปรดฯ ให้พำนักในวังศุโขทัย
เจ้าไชยสงคราม เคยได้เข้าเฝ้าถวายเครื่องบรรณาการ พร้อมกับเจ้าอินทวโรรสสุริยวงษ์ พร้อมกับ เจ้าราชภาคินัย เจ้าน้อยเลาแก้ว เจ้าน้อยเมืองชื่น และเจ้าน้อยวุฒิวงษ์ ในวันที่ 6 ตุลาคม พ.ศ. 2447 ตามราชประเพณีที่ประเทศราชต้องส่งต้นไม้เงินต้นไม้ทอง และเครื่องราชบรรณาการไปยังกรุงเทพฯ ทุกๆ 3 ปี หรือทุกปี เพื่อแสดงความสวามิภักดิ์และการยอมเป็นเมืองขึ้น ซึ่งนับเป็นการถวายเครื่องราชบรรณาการครั้งสุดท้าย
เจ้าไชยสงคราม ป่วยเป็นลม ถึงแก่กรรม เมื่อวันที่ 12 สิงหาคม พ.ศ. 2474 สิริอายุได้ 66 ปี
ครอบครัว
เจ้าไชยสงคราม มีชายา 1 ท่าน และหม่อม 2 ท่าน มีบุตรรวมทั้งหมด 11 คน ดังนี้
เครื่องราชอิสริยาภรณ์
(สมัยนั้นเรียกว่าชั้นวิจิตราภรณ์)
Didymocheliidae
Didymocheliidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
Cyphocarididae
Cyphocarididae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
ชัยชน โลว์เจริญกูล
รองศาสตราจารย์ นายแพทย์ ชัยชน โลว์เจริญกูล เป็นอดีตหัวหน้าสาขาประสาทวิทยา ภาควิชาอายุรศาสตร์ คณะแพทยศาสตร์ จุฬาลงกรณ์มหาวิทยาลัย
ประวัติ
รองศาสตราจารย์ นายแพทย์ ชัยชน โลว์เจริญกูล เกิดในครอบครัวชนชั้นกลางในกรุงเทพมหานคร โดยเป็นบุตรของนายอำพัน กับนางสมสุข โลว์เจริญกูล โดยบิดาทำงานบริษัท ส่วนมารดาเป็นแม่บ้าน โดยคุณตาของเขาอยู่ในตระกูลแซ่ "โค้ว" (许) อพยพมาจากประเทศจีน ทั้งยังเคยสอนภาษาไทยด้วย โดยตาและบิดาของเขาชอบศิลปะและธรรมชาติ
คุ้งตะเภา (แก้ความกำกวม)
คุ้งตะเภา อาจหมายถึง
สุธี นาทวรทัต
ศาสตราจารย์ สุธี นาทวรทัต เป็นอดีตรัฐมนตรีว่าการกระทรวงพาณิชย์ ในรัฐบาลนายธานินทร์ กรัยวิเชียร เป็นอดีตประธานกรรมการ องค์การคลังสินค้า และเป็นอดีตอาจารย์ด้านบริหารธุรกิจ (การตลาด)
ประวัติ
สุธี นาทวรทัต จบการศึกษาธรรมศาสตรบัณฑิต จากมหาวิทยาลัยธรรมศาสตร์ และปริญญาโท M.B.A
การทำงาน
สุธี นาทวรทัต เคยเป็นอาจารย์ประจำคณะวารสารศาสตร์และสื่อสารมวลชน มหาวิทยาลัยธรรมศาสตร์ โดยเคยได้รับแต่งตั้งเป็นคณบดีคณะวารสารศาสตร์และสื่อสารมวลชน มหาวิทยาลัยธรรมศาสตร์ ในปี พ.ศ. 2526 - พ.ศ. 2527 และเป็นรองอธิการบดีมหาวิทยาลัยธรรมศาสตร์ นอกจากนั้นยังเคยเป็นกรรมการเนื้อหาวิชาการตลาด สาขาวิชาวิทยาการจัดการ มหาวิทยาลัยสุโขทัยธรรมาธิราช และเป็นอาจารย์พิเศษคณะนิติศาสตร์ มหาวิทยาลัยรัตนบัณฑิต อีกทั้งยังเป็นผู้ทรงคุณวุฒิ สาขาสังคมศาสตร์ ของสำนักงานคณะกรรมการการอุดมศึกษา
สุธี นาทวรทัต เคยได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลของนายธานินทร์ กรัยวิเชียร ในปี พ.ศ. 2519 หลังการรัฐประหารของคณะปฏิรูปการปกครองแผ่นดิน นำโดยพลเรือเอก สงัด ชลออยู่ จนถึงเดือนตุลาคม พ.ศ. 2520 ได้ถูกรัฐประหารอีกครั้งโดยพลเรือเอก สงัด ชลออยู่ เช่นเดียวกัน
75
75 (เจ็ดสิบห้า) เป็นจำนวนธรรมชาติที่อยู่ถัดจาก 74 (เจ็ดสิบสี่) และอยู่ก่อนหน้า 76 (เจ็ดสิบหก)
Condukiidae
Condukiidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สปีชีส์ในสกุล ได้แก่:
โนเมอร์ซี่ (2008)
โนเมอร์ซี่ (2008) จัดในวันที่ 5 ตุลาคม พ.ศ. 2551 ณ โรส การ์เด้น พอร์ทแลนด์, รัฐออริกอน สหรัฐอเมริกา โดยมีจำนวนผู้เข้าชมในสนามทั้งสิ้น 9,527 คน เป็นการปล้ำทั้ง 3 ค่าย ได้แก่ รอว์, สแมคดาวน์ และ อีซีดับเบิลยู
Caspicola
Caspicola เป็นสกุลของสัตว์พวกกุ้งกั้งปูที่อยู่ในวงศ์ Caspicolidae มีเพียงสปีชีส์เดียวคือ Caspicola knipovitschi.
เอ็นโซ อมอเร
เอริก อานต์ (Eric Arndt; 8 ธันวาคม ค.ศ. 1986) นักมวยปล้ำอาชีพชาวอเมริกันที่เคยสังกัดWWEภายใต้ชื่อ เอ็นโซ อมอเร (Enzo Amore) อดีตแท็กทีมร่วมกับบิ๊กแคส เป็นแชมป์ครุยเซอร์เวท WWE 2สมัย
บอนอีแวร์
บอนอีแวร์ (Bon Iver ) เป็นวงอินดีโฟล์กสัญชาติอเมริกัน ก่อตั้งในปี ค.ศ. 2006 โดยนักร้อง-นักแต่งเพลง จัสติน เวอร์นอน
เวอร์นอนออกอัลบั้มเปิดตัวของบอนอีแวร์ชุด For Emma, Forever Ago แบบไม่มีสังกัดในเดือนกรกฎาคม ค.ศ. 2007 เพลงส่วนใหญ่ในอัลบั้มนี้บึกทึกเสียงขณะที่เวอร์นอนปลีกวิเวก 3 เดือน ทางตะวันตกเฉียงเหนือของรัฐวิสคอนซิน ในปี 2012 วงได้รับรางวัลแกรมมี สาขาศิลปินหน้าใหม่ยอดเยี่ยม และอัลบัมออลเทอร์นาทิฟยอดเยี่ยม จากอัลบัมชุดที่สอง Bon Iver  พวกเขาออกอัลบัมชุดที่สาม 22, A Million ในปี 2016 ตามด้วยอัลบัมชุดที่สี่ i,i ในปี 2019
เพิ่ม ลิมปสวัสดิ์
การทำงาน
พล.อ.ท.เพิ่ม ลิมปสวัสดิ์ สำเร็การศึกษาจากสถาบันเทคโนโลยีแมสซาชูเซตส์ จากนั้นจึงกลับมารับราชการเป็นทหารอากาศในตำแหน่งประจำกรมอากาศยาน เคยดำรงตำแหน่งเจ้ากรมการช่างทหารอากาศ เป็นประธานกรรมการจัดตั้งพิพิธภัณฑ์กองทัพอากาศ เคยได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลของนายธานินทร์ กรัยวิเชียร ในปี พ.ศ. 2519 หลังการรัฐประหารของคณะปฏิรูปการปกครองแผ่นดิน นำโดยพลเรือเอก สงัด ชลออยู่ จนถึงเดือนตุลาคม พ.ศ. 2520 ได้ถูกรัฐประหารอีกครั้งโดยพลเรือเอก สงัด ชลออยู่ เช่นเดียวกัน
สแควร์เอนิกซ์
สแควร์เอนิกซ์ หรือ บริษัท สแควร์เอนิกซ์ โฮลดิงส์ มหาชนจำกัด (株式会社スクウェア・エニックス・ホールディングス; Square Enix Holdings Co., Ltd) คือ ชื่อของบริษัทผลิตเกม โดยเกมที่มีชื่อเสียงคือเกมชุด ไฟนอลแฟนตาซี ดราก้อนเควสต์ และ คิงดอมฮาร์ต สำนักงานใหญ่อยู่ที่ โยโยงิ ในชิบุยะ โตเกียว
สแควร์เอนิกซ์ เป็นบริษัทที่เกิดจากการควบรวมกิจการระหว่าง บริษัทสแควร์ และ เอนิกซ์ ซึ่งมีผลตั้งแต่วันที่ 1 เมษายน พ.ศ. 2546 โดยการควบรวมกันครั้งนี้ผู้ถือหุ้นในบริษัทสแควร์ได้รับส่วนแบ่งทางการตลาดเป็นสัดส่วน 0.81 และเอนิกซ์ได้รับในอัตรา 1:1 แต่นอกเหนือจากเรื่องส่วนแบ่งของผู้ถือหุ้น ในส่วนของผู้บริหาร เจ้าหน้าที่ระดับสูงหลายคนของบริษัทสแควร์ได้รับบทบาทในฐานะผู้นำในสแควร์เอนิกซ์ รวมทั้งประธานบริษัทสแควร์ซึ่งก็คือนายโยอิจิ วาดะ ที่ได้รับการแต่งตั้งให้เป็นประธานของสแควร์เอนิกซ์นั่นเอง
รายชื่อเกมของสแควร์เอนิกซ์
รายชื่อเกมส่วนหนึ่ง
คณะเศรษฐศาสตร์ มหาวิทยาลัยเกษตรศาสตร์
คณะเศรษฐศาสตร์ มหาวิทยาลัยเกษตรศาสตร์ เป็นหนึ่งในสี่คณะที่กำเนิดมาพร้อมกับการสถาปนามหาวิทยาลัยเกษตรศาสตร์เมื่อปี พ.ศ. 2486 ในฐานะ คณะสหกรณ์ ก่อนจะเปลี่ยนชื่อเป็นคณะเศรษฐศาสตร์ในปี พ.ศ. 2535 ปัจจุบัน คณะเศรษฐศาสตร์ประกอบด้วย 3 ภาควิชา ได้แก่ ภาควิชาเศรษฐศาสตร์ ภาควิชาเศรษฐศาสตร์เกษตรและทรัพยากร และภาควิชาสหกรณ์ เปิดสอนหลักสูตรทั้งในระดับปริญญาตรี ปริญญาโท และปริญญาเอก จำนวน 13 หลักสูตร โดยเป็นหลักสูตรภาษาอังกฤษและหลักสูตรนานาชาติ 4 หลักสูตร
ประวัติ
ในปี พ.ศ. 2481 ได้มีการจัดตั้งวิทยาลัยเกษตรศาสตร์ขึ้นมาภายใต้สังกัดของกระทรวงเกษตราธิการ โดยจัดให้มีการศึกษาตามหลักสูตรอนุปริญญาเกษตรศาสตรบัณฑิต เมื่อจบการศึกษาจากวิทยาลัยเกษตรศาสตร์แล้วผู้ที่สนใจจะเข้ารับราชการในกรมสหกรณ์ จะต้องเข้ารับการอบรมเพิ่มเติมในสาขาวิชาที่เกี่ยวข้อง ซึ่งกรมสหกรณ์เป็นผู้จัดการอบรมดังกล่าว ณ กรมสหกรณ์ การจัดอบรมนี้ถือได้ว่าเป็นจุดเริ่มต้นของคณะสหกรณ์ในเวลาต่อมา
ต่อมาเมื่อวันที่ 2 กุมภาพันธ์ พ.ศ. 2486 ได้มีพระราชบัญญัติยกฐานะของวิทยาลัยเกษตรศาสตร์ขึ้นเป็นมหาวิทยาลัยเกษตรศาสตร์ โดย “คณะสหกรณ์” เป็นหนึ่งในสี่คณะแรกของมหาวิทยาลัยเกษตรศาสตร์ ซึ่งประกอบด้วย คณะเกษตร คณะประมง คณะวนศาสตร์ และคณะสหกรณ์ มีการศึกษาขั้นอนุปริญญา เพื่อให้นิสิตที่สำเร็จการศึกษาจากคณะสหกรณ์ออกไปรับราชการในกรมสหกรณ์ โดยมี คุณพระพิจารณ์พาณิชย์ อดีตอธิบดีกรมสหกรณ์เป็นคณบดีคนแรก และอาจารย์ทนุ ศาตราภัย เป็นเลขานุการคณะฯ ในสมัยเริ่มต้นนั้นคณะสหกรณ์ได้จัดการเรียนการสอนอยู่ในบริเวณอาคารส่วนหนึ่งของกรมสหกรณ์ ซึ่งตั้งอยู่ข้างวังพระองค์เจ้าจุลจักรพงษ์ ท่าเตียน กรุงเทพมหานคร การศึกษาของคณะสหกรณ์ในสมัยนั้น มีแผนกวิชาอยู่ 4 แผนก ด้วยกันคือ แผนกวิชาเศรษฐศาสตร์และสังคมศาสตร์ แผนกวิชาสหกรณ์ แผนกวิชาบัญชี และแผนกวิชานิติศาสตร์
ในปี พ.ศ. 2495 ศาสตราจารย์ พันธุม ดิษยมณฑล ย้ายมาจากกรมสหกรณ์มาดำรงตำแหน่งเลขานุการคณะฯ และเลื่อนเป็นรองคณบดีในเวลาต่อมา ได้เสนอใช้หลักสูตรปริญญาตรี 4 ปี และ 5 ปี โดยได้รับอนุมัติจากสภามหาวิทยาลัย และยังคงใช้สถานที่บริเวณกรมสหกรณ์เป็นที่ศึกษาไปพลางก่อน พร้อมทั้งได้เสนอให้เปลี่ยนชื่อเป็นคณะเศรษฐศาสตร์สหกรณ์เพื่อให้การศึกษากว้างขวางมากขึ้น และเพื่อให้นิสิตมีตลาดที่จะออกไปทำงานได้มากยิ่งขึ้น แต่จอมพล ป. พิบูลสงคราม นายกรัฐมนตรีและเป็นประธาน ก.พ. ในขณะนั้นประสงค์จะเน้นความสำคัญของสหกรณ์จึงใช้ชื่อว่า “คณะสหกรณ์และเศรษฐศาสตร์” ในเดือนมิถุนายน พ.ศ. 2495 ซึ่งประกอบด้วย 8 แผนกวิชา คือ แผนกวิชาสหกรณ์ แผนกวิชาเศรษฐศาสตร์ แผนกวิชาเศรษฐศาสตร์กสิกรรม แผนกวิชาบัญชี แผนกวิชาภาษาต่างประเทศ แผนกวิชาสังคมวิทยา แผนกวิชาเบ็ดเตล็ด จนกระทั่งเดือนพฤษภาคมปี พ.ศ. 2499 จึงได้ย้ายสถานที่ศึกษามาอยู่รวมกันกับคณะอื่น ๆ ที่บางเขน กรุงเทพมหานคร รวมทั้งได้เปลี่ยนชื่อเป็น “คณะเศรษฐศาสตร์สหกรณ์” โดยมี คุณพระพิจารณ์พาณิชย์ ดำรงตำแหน่งคณบดีจนถึงปี พ.ศ. 2501 และยังคงดำรงตำแหน่งคณบดีกิตติมศักดิ์ของคณะฯ จนถึงปี พ.ศ. 2506 ทั้งนี้ ศาสตราจารย์ พันธุม ดิษยมณฑล ได้เข้าดำรงตำแหน่งคณบดีสืบต่อจากคุณพระพิจารณ์พาณิชย์จนถึงปี พ.ศ. 2518 ในช่วงที่ยังใช้ชื่อคณะเศรษฐศาสตร์สหกรณ์นั้น ได้มีการปรับปรุงแผนกวิชาต่าง ๆ เสียใหม่เป็น 6 แผนกวิชา ประกอบด้วย แผนกวิชาสหกรณ์ แผนกวิชาเศรษฐศาสตร์ แผนกวิชาเศรษฐศาสตร์เกษตร แผนกวิชาบัญชีและการธุรกิจ แผนกวิชานิติศาสตร์และสังคมศาสตร์ แผนกวิชาสถิติ
ในปี พ.ศ. 2506 คณะเศรษฐศาสตร์สหกรณ์ ได้รับงบประมาณจำนวน 3 ล้านบาท เพื่อก่อสร้างตึกเรียนหลังแรกที่บางเขน เป็นตึก 3 ชั้น และได้ขออนุญาตใช้พระนามของ พระราชวรวงศ์เธอ กรมหมื่นพิทยาลงกรณ์ เป็นชื่อ และได้มีพิธีเปิด “ตึกพิทยาลงกรณ” อย่างเป็นทางการ เมื่อวันที่ 2 กุมภาพันธ์ พ.ศ. 2507 โดย ฯพณฯ จอมพลถนอม กิตติขจร นายกรัฐมนตรี และนายกสภามหาวิทยาลัยเกษตรศาสตร์ เป็นประธานในพิธี
ต่อมาในปี พ.ศ. 2509 ได้เปลี่ยนชื่ออีกครั้งหนึ่งเป็น “คณะเศรษฐศาสตร์และบริหารธุรกิจ” เพื่อขยายงานการศึกษาให้เหมาะสมกับการพัฒนาเศรษฐกิจและสังคมของประเทศ และให้นิสิตมีโอกาสได้ศึกษาในสาขาวิชาต่าง ๆ ได้มากขึ้นเพื่อตอบสนองต่อตลาดแรงงานในสาขาวิชาชีพที่ขยายตัวตามความเจริญของบ้านเมือง โดยเพิ่มสาขาวิชาอีกหลายแขนงพร้อมทั้งได้มีการจัดแบ่งส่วนราชการใหม่ในปี พ.ศ. 2511 โดยคณะเศรษฐศาสตร์และบริหารธุรกิจ ประกอบด้วย 6 ภาควิชาคือ ภาควิชาเศรษฐศาสตร์เกษตร ภาควิชาเศรษฐศาสตร์ ภาควิชาสหกรณ์ ภาควิชาบริหารธุรกิจ ภาควิชาบัญชี ภาควิชาการตลาด จนกระทั่งเดือนกันยายน ปี พ.ศ. 2532 ภาควิชาเศรษฐศาสตร์เกษตรได้เปลี่ยนชื่อเป็นภาควิชาเศรษฐศาสตร์เกษตรและทรัพยากร
ในเดือนธันวาคม พ.ศ. 2535 เนื่องจากคณะเศรษฐศาสตร์และบริหารธุรกิจ มีจำนวนนิสิตและคณาจารย์เป็นจำนวนมาก ซึ่งมีขนาดใหญ่เป็นที่สองรองจากคณะเกษตร พร้อมกันนั้นความต้องการบุคลากรในสาขาวิชาที่เปิดสอนอยู่ในคณะฯ ได้ขยายตัวทวีขึ้นอย่างรวดเร็ว จึงมีการแบ่งส่วนราชการออกเป็น 2 คณะ คือ “คณะเศรษฐศาสตร์” และคณะบริหารธุรกิจ ดังเช่นในปัจจุบัน
หน่วยงาน
ภาควิชา สำนัก สถาบัน และศูนย์ ภายในคณะเศรษฐศาสตร์
ทำเนียบคณบดี
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
ศูนย์วิจัยเศรษฐศาสตร์ประยุกต์
ศูนย์วิจัยเศรษฐศาสตร์ประยุกต์ เป็นหน่วยงานหนึ่งในคณะเศรษฐศาสตร์ มหาวิทยาลัยเกษตรศาสตร์ ที่มีหน้าที่ในด้านการส่งเสริมและพัฒนาองค์ความรู้ทางด้านเศรษฐศาสตร์ ให้บริการวิชาการที่มีคุณภาพ และมีส่วนร่วมในการพัฒนาชุมชนและสังคมของประเทศ โดยมีการให้บริการหลักในด้านต่างๆ ดังนี้
อ็องแซลม์ ปาแย็ง
อ็องแซลม์ ปาแย็ง (Anselme Payen; 6 มกราคม ค.ศ. 1795 – 12 พฤษภาคม ค.ศ. 1878) เป็นนักเคมีชาวฝรั่งเศส เกิดที่กรุงปารีส ได้รับการศึกษาจากบิดาก่อนจะเรียนต่อด้านเคมีที่วิทยาลัยสารพัดช่าง (École Polytechnique) เมื่อปาแย็งอายุได้ 23 ปี เขาทำงานเป็นผู้จัดการโรงงานผลิตบอแรกซ์ ปาแย็งพัฒนากระบวนการสังเคราะห์บอแรกซ์จากโซเดียมและกรดบอริก วิธีนี้ช่วยลดการนำเข้าบอแรกซ์จากอินเดียตะวันออกและสิ้นสุดการผูกขาดตลาดการค้าบอแรกซ์ของดัตช์ นอกจากนี้เขายังพัฒนากระบวนการผลิตน้ำตาล แป้งและแอลกอฮอล์จากมันฝรั่ง คิดค้นวิธีคำนวณหาปริมาณไนโตรเจนและประดิษฐ์ดีคัลเลอริมิเตอร์ (decolorimeter) เพื่อใช้ศึกษาคุณสมบัติของน้ำตาล
ในปี ค.ศ. 1833 ปาแย็งค้นพบเอนไซม์ชนิดแรกคือ ไดแอสเทส (diastase) ต่อมาเขาดำรงตำแหน่งศาสตราจารย์ที่วิทยาลัยกลางปารีส (École Centrale Paris) ในปี ค.ศ. 1838 ปาแย็งค้นพบเซลลูโลส เขาเสียชีวิตที่กรุงปารีสในปี ค.ศ. 1878
สิ่งสืบเนื่อง
สมาคมเคมีแห่งอเมริกาสาขาเซลลูโลสและวัสดุทดแทน (Cellulose and Renewable Materials Division) นำชื่อของปาแย็งไปตั้งเป็นรางวัลอ็องแซลม์ ปาแย็ง เพื่อมอบให้กับผู้ที่มีผลงานเกี่ยวกับเซลลูโลส
วินเซนต์ วาเลนไทน์
วินเซนต์ วาเลนไทน์ คือ ตัวละครจากไฟนอลแฟนตาซี 7 มีลักษณะนิสัยเงียบขรึม ดวงตาสีแดงเข้ม สวมผ้าคลุมสีแดง มีความสามารถในการต่อสู้ด้วยปืน โดยเริ่มแรกเขาเป็นเทิร์คคนหนึ่งซึ่งถูกส่งไปคุมกันนักวิทยาศาสตร์ของ ชินระ คอมปานี ภายหลังเขาพบรักกับ ลูเครเซีย นักวิทยาศาสตร์ที่เคยทำงานกับศาสตราจารย์ กัสต์ วาเลนไทน์ พ่อของเขา ต่อมาเขาได้ถูกดร.โฮโจ ยิงจนได้รับบาดแผลสาหัส ก่อนตาย ลูเครเซียได้ช่วยชีวิตของวินเซนต์โดยการนำอสูร เคออส ใส่เข้าไปในร่างของเขา ทำให้เขามีชีวิตอยู่ต่อไป โดยเนื้อเรื่องหลักของ วินเซนต์ วาเลนไทน์เริ่มใน เดิร์จ ออฟ เซอร์เบรัส:ไฟนอลแฟนตาซี VII
Thurstonella
Thurstonella เป็นสกุลของสัตว์พวกกุ้งกั้งปูที่อยู่ในวงศ์ Thurstonellidae มีเพียงสปีชีส์เดียวคือ Thurstonella chelata.
สปีชีส์ที่พบในทวีปแอนตาร์กติกา
พิทักษ์ อินทรวิทยนันท์
นายพิทักษ์ อินทรวิทยนันท์ อดีตรองนายกรัฐมนตรี ในรัฐบาลพันตำรวจโททักษิณ ชินวัตร รัฐมนตรีประจำสำนักนายกรัฐมนตรี และรัฐมนตรีช่วยว่าการกระทรวงการต่างประเทศ
ประวัติ
นายพิทักษ์ อินทรวิทยนันท์ เกิดเมื่อวันที่ 16 เมษายน พ.ศ. 2486 ที่อำเภอธัญบุรี จังหวัดปทุมธานี เป็นบุตรของนายนิกร กับนางเสมอ อินทรวิทยนันท์ มีพี่น้องทั้งสิ้น 8 คน สำเร็จการศึกษาจากโรงเรียนมัธยมวัดเบญจมบพิตร,โรงเรียนสวนกุหลาบวิทยาลัยและโรงเรียนกรุงเทพคริสเตียน จากนั้นสำเร็จการศึกษาวิทยาลัยอนุปริญญา ด้านการบัญชี จากวิทยาลัยกรุงเทพ (รุ่น 1) ระดับปริญญาตรีและปริญญาโท สาขาบริหารธุรกิจ จากมหาวิทยาลัยอิสเทิร์น รัฐวอชิงตัน ประเทศสหรัฐอเมริกา
ด้านครอบครัวสมรสกับนางพรรณประภา อินทรวิทยนันท์
การทำงาน
นายพิทักษ์ อินทรวิทยนันท์ เริ่มทำงานโดยเป็นผู้จัดการฝ่ายการตลาดและฝ่ายขาย ของบริษัท Hayashi International, Inc. เมือง Seattle รัฐ Washingtonในประเทศสหรัฐอเมริกา กระทั่งปี พ.ศ. 2516 จึงกลับมาเป็นผู้จัดการฝ่ายนโยบายและวางแผน บริษัท โอสถสภา (เต็กเฮงหยู) จำกัด และก่อตั้งบริษัท อินเตอร์มาร์ท จำกัด ประกอบธุรกิจด้านการส่งออกหัตถกรรมไทยไปต่างประเทศ
ด้านการเมือง เคยเป็นที่ปรึกษานายกรัฐมนตรี (พลเอกชาติชาย ชุณหะวัณ) และเคยเป็นสมาชิกวุฒิสภา ในปี พ.ศ. 2532 ต่อมาได้เข้าร่วมงานกับพรรคชาติพัฒนา โดยได้รับตำแหน่งรัฐมนตรีช่วยว่าการกระทรวงการต่างประเทศ ในปี พ.ศ. 2539 เป็นรองหัวหน้าพรรคชาติพัฒนา ในปี พ.ศ. 2540 และเป็นรัฐมนตรีประจำสำนักนายกรัฐมนตรี ในปี พ.ศ. 2541 ต่อมาได้ถูกปรับออกจากตำแหน่งรัฐมนตรี จึงย้ายออกจากพรรคชาติพัฒนา ไปเป็นที่ปรึกษากลุ่มวังน้ำเย็นของนายเสนาะ เทียนทอง และเป็นรองหัวหน้าพรรคไทยรักไทย ในปี พ.ศ. 2543
ในการเลือกตั้ง พ.ศ. 2544 นายพิทักษ์ อินทรวิทยนันท์ ได้ลงสมัคร ส.ส. ในแบบบัญชีรายชื่อ ลำดับที่ 8 ของพรรคไทยรักไทย และได้รับเลือกตั้งเป็นสมาชิกสภาผู้แทนราษฎร และได้รับตำแหน่งรองนายกรัฐมนตรี ในรัฐบาล พ.ต.ท.ทักษิณ ชินวัตร
ลอโมดัว
จาโกเมตตีสร้างแคสต์ของประติมากรรมนี้รวมหกชิ้น และอีกหนึ่งชิ้นเป็นพรูฟของศิลปิน ปัจจุบันลอโมดัวเป็นชิ้นงานในของสะสมของพิพิธภัณฑ์ศิลปะสมัยใหม่ในนิวยอร์ก, หอศิลป์เทตในสหราชอาณาจักร, ศูนย์ศิลปะดิมอยน์ และอีกหนึ่งชิ้นอยู่ในพิพิธภัณฑ์แห่งหนึ่ง ส่วนชิ้นงานที่เหลือเป็นสมบัติของสะสมส่วนบุคคลหรือขององค์กร
ลอโมดัวถูกขายไปด้วยมูลค่า 126 ล้านดอลลาร์ หรือหากรวมค่าดำเนินการแล้วอยู่ที่ 141.3 ล้านดอลลาร์ ที่การประมูลของคริสทีส์ นิวยอร์ก เมื่อ 11 พฤษภาคม 2015 ที่จัดขึ้นในชื่อ Looking Forward to the Past ราคาซื้อขายนี้ทำให้ชิ้นงานนี้กลายเป็นประติมากรรมที่แพงที่สุดในโลก ชิ้นงานนี้เดิมเคยเป็นของสะสมส่วนตัวของเชลเดิน ซอโล มาก่อนเป็นเวลากว่า 45 ปี
คริสทีส์เรียกขานงานชิ้นนี้ว่าเป็น "งานชิ้นเอกที่หายากยิ่ง" (rare masterpiece) และเป็น "ประติมากรรมที่มีความเป็นตัวแทนมากที่สุดและชวนให้นึกถึงจาโกเมตตีมากที่สุด" และคาดการณ์มูลค่าประมูลตอนแรกอยู่ที่ราว 130 ล้านดอลลาร์
ลอมกีมาร์ช I งานอีกชิ้นของจาโกเมตตี ก็เป็นหนึ่งประติมากรรมที่แพงที่สุดในโลกเช่นกัน ด้วยราคาประมูล 65 ล้านปอนด์ (104.3 ล้านดอลลาร์) ที่ซอเธบีส์ ลอนดอน เมื่อ 3 กุมภาพันธ์ 2010
ออสส์
ออสส์ (Oss ) เป็นเทศบาลและนครทางตอนใต้ของประเทศเนเธอร์แลนด์ ในจังหวัดนอร์ทบราแบนต์
เมืองพบหลักฐานทางโบราณคดีว่ามีมนุษย์อาศัยอยู่นานกว่า 4,000 ปี เมืองได้รับการกล่าวถึงในจดหมายของสมเด็จพระสันตะปาปาอเล็กซานเดอร์ที่ 2 เมื่อ 6 พฤษภาคม ค.ศ. 1069 ได้รับสถานะเป็นนครในปี 1399 ปัจจุบันมีการดำเนินงานอุตสาหกรรมด้านเคมีและเภสัชกรรมหลายแห่ง เช่น เมอร์ค
ดาบมังกรหยก (แก้ความกำกวม)
ดาบมังกรหยก สามารถหมายถึง
อัลอิคลาศ
ซูเราะฮ์ อัลอิคลาศ (سورة الإخلاص, "ความจงรักภักดี" หรือ "ความจริงใจ") รู้จักกันในชื่อ ซูเราะฮ์ อัตเตาฮีด (سورة التوحيد, "เอกเทวนิยม") เป็นซูเราะฮ์ที่ 112 ของคำภีร์อัลกุรอาน ในช่วงแรกของศาสนาอิสลาม ซุเราะฮ์นี้เป็นที่รู้จักในชื่ออื่นตามท้องถิ่น เป็นซูเราะฮ์ที่กล่าวถึงหลักเตาฮีด, พระเจ้าคือผู้ทรงเอกะเสมอ มี 4 อายะฮ์ อัลอิคลาศ หมายถึง "ความบริสุทธิ์" หรือ "การกลั่น"
ข้อความและการทับศัพท์
1 Qul huwa l-lāhu ’aḥad(un)
2 ’allāhu ṣ-ṣamad(u)
3 Lam yalid walam yūlad
4 Walam yaku l-lahū kufuwan ’aḥad(un)
Bismi l-lāhi r-raḥmāni r-raḥīm(i)
ความหมาย
1) จงกล่าวเถิด (มุฮัมมัด) "พระองค์คืออัลลอฮฺผู้ทรงเอกะ
2) อัลลอฮฺนั้นทรงเป็นที่พึ่ง
4) และไม่มีผู้ใดเสมอเหมือนพระองค์"
ฮะดีษ
มีรายงานจากฮะดีษว่าซูเราะฮ์นี้เป็นซูเราะฮ์ที่สำคัญและน่ายกย่องในอัลกุรอาน:
Cheidae
Cheidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
ดาบมังกรหยก: กระบี่อิงฟ้า ดาบฆ่ามังกร
ดาบมังกรหยก หรือ ดาบมังกรหยก: กระบี่อิงฟ้า ดาบฆ่ามังกร (The Heaven Sword and Dragon Saber) เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร อีกเวอร์ชันหนึ่ง ออกอากาศทางช่อง CCTV ในประเทศจีน ละครโทรทัศน์เรื่องนี้เป็นละครภาคสามของละครไตรภาคในเรื่อง มังกรหยก โดยละครเรื่องนี้เป็นภาคต่อของละครเรื่อง มังกรหยก และเรื่อง มังกรหยก ภาค 2 ตอน ตำนานศึกเทพอินทรี ละครเรื่องนี้ออกอากาศทางช่อง CCTV ในประเทศจีน ส่วนในประเทศไทย จะออกอากาศทางช่อง โมโนพลัส
เนื้อเรื่องย่อ
ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล
บุคคลที่ไม่ได้อยู่ในระบบการศึกษา การทำงาน หรือการฝึกอบรม
บุคคลที่ไม่ได้อยู่ในระบบการศึกษา การทำงาน หรือการฝึกอบรม หรือ NEET (Not in Education, Employment, or Training) เป็นการจัดกลุ่มบุคคลอย่างหนึ่ง เริ่มมีใช้ขึ้นในสหราชอาณาจักรช่วงปลายคริสตทศวรรษ 1990s แล้วจึงมีการใช้แพร่หลายในหลายประเทศ รวมไปถึงญี่ปุ่น เกาหลีใต้ จีน ไต้หวัน แคนาดา และสหรัฐ โดยนิยามส่วนใหญ่จะนับรวมทั้งคนว่างงาน (ไม่มีงานประจำ และกำลังหางานอยู่), และคนนอกระบบการจ้างงาน (ไม่มีงานประจำ และไม่ได้กำลังหางานอยู่) และมักไม่นับรวมถึงคนวัยเกษียณ
มังกรหยก ตอน กำเนิดเอี้ยก้วย (ละครโทรทัศน์ พ.ศ. 2526)
มังกรหยก ตอน กำเนิดเอี้ยก้วย (The Return of the Condor Heroes) เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 2 ของละครไตรภาคในเรื่อง มังกรหยก และยังมีภาคต่อตามมา คือ เรื่อง ดาบมังกรหยก ตอน เทพบุตรมังกรฟ้า, โดยภาคสองเวอร์ชันนี้เป็นงานสร้างของฮ่องกงทางช่องทีวีบี (TVB) ที่ฮิตในฮ่องกง แต่ไม่ค่อยได้รับความนิยมในจีน นำแสดงโดย หลิว เต๋อหัว และ เฉิน อวี้เหลียน ได้มีการออกอากาศทางช่อง TVB Jade ในฮ่องกง และทำเรตติ้งเฉลี่ยต่อตอน 62 จุดเปิด ของยอดคนดู และเรตติ้งกำลังดู 90% (ซึ่งสามารถทำลายเรตติ้งเวอร์ชันภาคสองของยุค 70 คือ มังกรหยก ภาค 2 ฉบับปี 1976 ฉบับหลี่ทงหมิง รับบท เซี่ยวเล่งนึ้ง ลงได้สำเร็จ) นับได้ว่าเป็นมังกรหยก ของภาค2 ที่ประสบความสำเร็จอย่างมากในเกาะฮ่องกง ส่งให้มังกรหยกชุดนี้เป็นอันดับ 2 ของละครชุดที่มีเรตติ้งเฉลี่ยยอดผู้ชมต่อตอนสูงสุดในเกาะฮ่องกงตลอดกาล ส่วนในประเทศไทย เคยออกอากาศทางช่อง 3 และมีการออกอากาศในจีนแผ่นดินใหญ่ด้วย แต่ได้เรตติ้งไม่สูงเท่า มังกรหยก ภาค 1 (1983) ในยุคเดียวกัน และในจีนยังแพ้เรตติ้งของมังกรหยก ภาค เอี๊ยก๊วย 1995 ฉบับ กู่เทียนเล่อ อีกด้วย
ถึงแม้เรตติ้งจะสูงเป็นอันดับสองในเกาะฮ่องกง แต่เรตติ้งคนดูยอดรวมในระดับเอเชียและทั่วโลกที่ละครเรื่องนี้นำไปฉายกลับได้เรตติ้งยอดรวมในระดับกลาง ๆ ทำให้ไม่ติดสิบอันดับละครทีวีบีที่มีเรตติ้งสูงสุดทั่วมุกมุมโลก
เรตติ้งในฮ่องกง
มังกรหยก ภาค2 เวอร์ชันนี้ ได้รับความนิยมเป็นอย่างมาก และมีเรตติ้งเฉลี่ย 62 จุดเปิด หรือราว ๆ 3,207,000 คน ของยอดคนดูเฉลี่ยต่อตอน โดยมีเรตติ้งน้อยกว่า มังกรหยก ภาค1 เวอร์ชันของ หวงเย่อหัว และ องเหม่ยหลิง ที่สร้างในปีเดียวกัน ที่มีเรตติ้งเฉลี่ยที่ 65 จุดเปิดและทำเรตติ้งสูงสุดได้ถึง 99%
แต่ก็นับได้ว่าเป็นมังกรหยก ภาค2 ที่ประสบความสำเร็จมากครั้งหนึ่ง และกลายเป็นซีรัย์อันดับที่ 2 ที่มียอดผู้ชมเฉลี่ยมากที่สุดในเกาะฮ่องกง ด้วยเรตติ้งที่สูงในฮ่องกงส่งให้ หลิวเต๋อหัว และ เฉินอวี้เหลียน กลายเป็น เอี๊ยก๊วย และ เซี่ยวเหล่งนึ้ง ที่ประสบความสำเร็จมากที่สุดในฮ่องกง
แต่ทว่าเมื่อออกฉายทั่วเอเชียและทั่วโลก ยอดรวมเรตติ้งทุกประเทศ กลับได้ไม่สูงมาก
เกร็ดเล็กเกร็ดน้อย
ทางทีมงานได้จัดงานเลี้ยงฉลองทำลายสถิติที่โรงแรม Holiday Seaview Hotel ใน จิมซาจุ่ย โดยในงานมีโปรดิวเซอร์ เซียวเซิง และนักแสดงนำต่าง ๆ รวมถึง เฉินอวี้เหลียน และ หลิวเต๋อหัว ต่างเข้าร่วมงาน แต่นั้นคือการทำลายเรตติ้งของ มังกรหยก ภาค 2 ฉบับปี 1976 ที่มี หลอเล่อหลิน และ หลี่ทงหมิง นำแสดงต่างหาก โดยในความจริง คือ มังกรหยก ภาค 2 (1983) ทำลายเรตติ้งของ มังกรหยก ภาค 2 (1976) ซึ่งทั้ง 2 เวอร์ชันแต่คนละค่ายต่างมีผู้อำนวยการผลิตคนเดียวกัน คือ "เซียวเซิง"
การฉายในจีน
ละคร มังกรหยก ภาค 2 (1983) ชุดนี้ ทีวีบีนำไปออกอากาศในจีน แต่ไม่ค่อยได้รับความนิยมเท่า มังกรหยก ภาค 1 (1983)
กีฬาระบำใต้น้ำในโอลิมปิกฤดูร้อน 2008 – ทีมหญิง
กีฬาระบำใต้น้ำในโอลิมปิกฤดูร้อน 2008 ประเภททีมหญิง แข่งขันที่กรุงปักกิ่ง สาธารณรัฐประชาชนจีน รอบชิงชนะเลิศจัดขึ้นในวันที่ 23 สิงหาคม ค.ศ. 2008
มังกรหยก ตอน กำเนิดเอี้ยก้วย (ละครโทรทัศน์ พ.ศ. 2526)
การฉายในจีน
และในยุคถัดมาเมื่อมีการนำ มังกรหยก ภาค 2 (1995) ฉบับ กู่เทียนเล่อ ออกอากาศในจีน กลายเป็นแชมป์เรตติ้งสูงสุดหลายสัปดาห์ในจีนของปีนั้น(เฉพาะรายสัปดาห์) และเรตติ้งได้รับความนิยมมากกว่า มังกรหยก ภาค 2 (1983) ฉบับ หลิวเต๋อหัว ทำให้ทั้ง กู่เทียนเล่อ และ หลี่ยั่วถง ผู้รับบท เอี๊ยก๊วย และ เซี่ยวเหล่งนึ้ง เวอร์ชันยุค 90s ได้รับการยกย่องในจีนว่า เป็น เอี๊ยก๊วย และ เซี่ยวเหล่งนึ้ง ฉบับฮ่องกงที่ประสบความสำเร็จในจีนมากที่สุด
การฉายในเมืองไทย
1.ครั้งแรกในปีพ.ศ. 2527 ในวันจันทร์-ศุกร์ เวลา 22.00-23.00
ครั้งอื่น ๆ ตามช่องพิเศษต่าง ๆ เช่น เคเบิล และช่องทางยูทูป
หวัง อี้จิ่น
หวัง อี้จิ่น ( จีน : 王艺瑾 ) มีชื่อจริงว่า ( จีน : 王韻宣) เกิดเมื่อวันที่ 25 ธันวาคม พ.ศ. 2539 หรือที่รู้จักในชื่อภาษาอังกฤษของเธอว่า Rita Wang เป็นนักแสดงและนักร้องของจีน เธอได้เข้าร่วมแข่งขันในรายการ พรอดิวซ์แคมป์ 2020 ชนะได้อันดับที่ 3 ได้เดบิวต์เป็นสมาชิกวง บงบงเกิลส์ 303 เกิร์ลกรุปประเทศจีน ภายใต้สัญญาวง 2 ปี ปัจจุบันเป็นนักแสดงและศิลปินเดี่ยว Jaywalk Studio (นักแสดง) Taihe Music Grop (นักร้อง)
ประวัติ
หวังอี้จิ่น 王艺瑾 (Wang Yijin) ซึ่งมีชื่อจริงว่า 王韻宣 (Wang Yunxuan) มีชื่อภาษาอังกฤษว่า Rita Wang เกิดเมื่อวันที่ 25 ธันวาคม 2539 มีส่วนสูง 170 เซนติเมตร เธอเคยมีน้ำหนักเกินในวัยเด็กและวัยรุ่นตอนต้น เธอจบการศึกษาจากโรงเรียนมัธยมในมณฑลซานตงจี่ต่างประเทศโรงเรียนสอนภาษา เธอจบการศึกษาจากวิทยาลัยเอกศิลปะการละครดนตรีและโรงละครในเซ็นทรัลสถาบันละคร นอกจากนี้เธอยังเข้าร่วมหลักสูตรหลายแห่ง จบการศึกษาจาก Musical Theatre Department of Beijing Dance Academy และจบวิทยานิพนธ์ของเธอในระหว่างการผลิต พรอดิวซ์แคมป์ 2020
การทำงาน
ตอนอายุห้าขวบ เขาเป็นเจ้าภาพรายการ " Sunshine Express " ทางทีวีดาวเทียมซานตง ภายใต้ชื่อบนเวที Xuanxuan แสดง " Legend of Chess Mountain " รับบท เป็น Cai Shaofen ตอนเด็ก ใน " Fatal มรดก " และต่อมาได้ถอนตัวออกจากวงการบันเทิงเนื่องจากการศึกษาของเขา
เมื่อวันที่ 11 ตุลาคม 2016 ซิงเกิ้ลเดี่ยวของเธอ "FengHua YuanMeng" ได้รับการปล่อยตัวซึ่งเป็นเพลง จีน ชุดกี่เพ้า
ก่อนที่จะเซ็นสัญญากับ Jaywalk Studio ในปี 2018 เธอเป็นนักแสดงละครเวที
เมื่อวันที่ 14 กุมภาพันธ์ 2019 เข้าร่วม" Fenghua Chinese Music" ของสถานีเพลง CCTV-15และร้องเพลง "Fenghua Yuanmeng" เมื่อวันที่ 9 มิถุนายน เข้าร่วมการฉายรอบปฐมทัศน์ของซีรีส์ทางทีวีเรื่องYouth School โดยรับบทเป็น Liang Yunshu ในละครเรื่องนี้
ในปี 2020 เธอได้เข้าร่วมแข่งขันในรายการ พรอดิวซ์แคมป์ 2020 ชนะได้อันดับที่ 3 ได้เดบิวต์เป็นสมาชิกวง บงบงเกิลส์ 303 เกิร์ลกรุปประเทศจีน ภายใต้สัญญาวง 2 ปี
ก่อนที่จะเป็นสมาชิกของ BonBon Girls 303 ซีรีส์ทางทีวีเรื่อง " Eye of the Storm " ออกอากาศตอนแรกในวันที่ 23 กุมภาพันธ์ 2021 ซึ่งเธอรับบทเป็น "Miao Lu" ในปีเดียวกันเธอได้ถ่ายทำละครออนไลน์เรื่องPerfect Matching Crisp Heart Tangและได้แสดงเป็นนางเอกเป็นครั้งแรกโดยรับบทเป็น Tang Su ในละครเรื่องนี้
เข้าร่วม Taihe Music Group เมื่อวันที่ 6 กรกฎาคม พ.ศ. 2565 ปล่อยเพลงคัฟเวอร์ซิงเกิล "Like You" ที่ตีความใหม่ในวันที่ 9 กรกฎาคม ปล่อยเพลงประกอบละคร "Midsummer Covenant" เพลงแรกในวันที่ 25 กันยายน และปล่อยเพลงต้นฉบับเพลงแรกในวันที่ 10 พฤศจิกายน เพลง "Can't Get Any Closer" ออนไลน์
เสมอใจ จินดารักษ์
คุณหญิงเสมอใจ จินดารักษ์ หรือ เสมอใจ สวัสดิ์-ชูโต (นามเดิม เสมอ อมาตยกุล; 15 กุมภาพันธ์ พ.ศ. 2435 – 10 สิงหาคม พ.ศ. 2521) นามปากกา ซันเฟลาเวอร์ เป็นธิดาของเสวกเอก พระยาภูบาลบันเทิง (ประยูร อมาตยกุล) เป็นภรรยาของพระยาจินดารักษ์ (จำลอง สวัสดิ์-ชูโต) และเป็นนักแปลหญิงคนแรกของประเทศไทย
ประวัติ
คุณหญิงเสมอใจเกิดเมื่อวันที่ 15 กุมภาพันธ์ พ.ศ. 2435 มีนามเดิมว่า เสมอ อมาตยกุล เป็นธิดาของเสวกเอก พระยาภูบาลบันเทิง (ประยูร อมาตยกุล) กับคุณหญิงตระกูล ภูบาลบันเทิง มารดาเป็นธิดาของพระปรีชากลการ (สำอาง อมาตยกุล) หลังพระปรีชากลการถูกประหารชีวิต แฟนนี นอกซ์ ภรรยาของพระปรีชากลการพาคุณหญิงตระกูลไปเมืองนอกด้วย ด้วยเหตุนี้คุณหญิงตระกูลจึงมีทักษะภาษาอังกฤษ เมื่อกลับมาตุภูมิจึงเป็นล่ามหญิงคนแรกของประเทศไทย ครั้นคุณหญิงเสมอใจมีอายุได้สองขวบ จึงได้รับพระราชทานนามว่า "เสมอ" เพราะเกิดในตระกูลที่เสมอกันทั้งฝ่ายบิดาและมารดา
คุณหญิงเสมอใจสมรสกับพระยาจินดารักษ์ (จำลอง สวัสดิ์-ชูโต) อดีตรัฐมนตรีช่วยว่าการกระทรวงมหาดไทย ในรัฐบาลจอมพล แปลก พิบูลสงคราม มีบุตรด้วยกันสี่คน ได้แก่ จำแลง, ดุษฎี, วลัย และพลตำรวจตรี จำทูล สวัสดิ์-ชูโต ซึ่งสหรัถ สังคปรีชา เป็นเหลนของเธอในสายของจำแลง สวัสดิ์-ชูโต นอกจากนี้พระยาและคุณหญิงจินดารักษ์ยังดูแลอรุณ อมาตยกุล (น้าของคุณหญิง) และเยาวเรศ อมาตยกุล (อาของคุณหญิง) คู่สามีภรรยาซึ่งไม่มีบุตรด้วยกัน หลังสองสามีภรรยาสิ้นชีพไปแล้ว ก็ได้มอบมรดกต่าง ๆ แก่คุณหญิงเสมอใจ
คุณหญิงเสมอใจถึงแก่อนิจกรรม เมื่อวันที่ 10 สิงหาคม พ.ศ. 2521 สิริอายุ 81 ปี พระราชทานเพลิงศพเมื่อวันที่ 11 ธันวาคม พ.ศ. 2521